आमतौर पर आपके हेल्थ इंश्योरेंस पॉलिसी के साथ मैटरनिटी इंश्योरेंस एक फैसिलिटी है। इस इंश्योरेंस में सामान्य और सिजेरियन दोनों विकल्पों से जुड़ी लागत शामिल होती है। हालांकि अलग-अलग इंश्योरेंस सर्विस देने वाले अपने हिसाब से प्रसव पर हुए कुछ ख़र्च को शामिल करते हैं।इंश्योरेंस के अंतर्गत अस्पताल में रहने का ख़र्च शामिल होता है और साथ ही नर्सिंग और कमरे का चार्ज, सर्जन शुल्क, डॉक्टर और एनेस्थेटिस्ट कंसल्टेशन जैसे व्यय भी शामिल होते हैं। सामान्य डिलीवरी के लिए मैटरनिटी इंश्योरेंस में आप सिर्फ 15,000 - 30,000 का क्लेम कर सकते हैं और सीजेरियन डिलीवरी में 25,000-50,000 तक का क्लेम कर कर सकते हैं। हालांकि, आपकी पॉलिसी के नियमों और शर्तों के आधार पर रकम भिन्न हो सकती है और ये सीमा एक बहुत ही सामान्य सीमा है। वहीं ये क्लेम प्राइवेट हॉस्पिटल में लगने वाली रकम से बहुत कम है, लेकिन इससे ख़र्च का बोझ हल्का होता है। वहीं मेटरनिटी इंश्योरेंस का लाभ 45 वर्ष से अधिक उम्र की महिला को नहीं दिया जाता।